recursal/SuperWikiNEXT-32B huggingface dataset:
অ্যামাইলোজ অণুর গঠন
অ্যামাইলোপেকটিন অণুর গঠন
উদ্ভিদে **শ্বেতসার** বা **স্টার্চ** সঞ্চিত পদার্থ রূপে বিরাজ করে। স্টার্চ একটি পলিস্যাকারাইড। এর সাধারণ সংকেত (C6H10O5)n। সালোকসংশ্লেষণ প্রক্রিয়ায় সৃষ্ট গ্লুকোজের অধিকাংশই পরিবর্তিত হয়ে শ্বেতসারে পরিণত হয়। শ্বেতসার সাধারণত ঘনীভূত দানা হিসেবে উদ্ভিদ কোষে বিরাজ করে এবং এদের আকার-আকৃতি বিভিন্ন উদ্ভিদে বিভিন্ন রকম। বীজ, ফল, কন্দ প্রভৃতি সঞ্চয়ী অঙ্গে শ্বেতসার জমা হয়। ধান, গম, আলু শ্বেতসারের প্রধান উৎস।হাওয়ার্থ (Haworth) -এর পরীক্ষা থেকে জানা যায় যে, প্রায় ২৪ থেকে ৩০টি এককের সমন্বয়ে একটি স্টার্চ এর অণু গঠিত হয়। স্বাভাবিক অবস্থায় বিভিন্ন উদ্ভিদের মূল ও বীজে সঞ্চিত খাদ্য হিসেবে স্টার্চ জমা থাকে। হাইলাম নামক একটি স্বচ্ছ চকচকে বিন্দুকে কেন্দ্র করে স্টার্চ কণাগুলো গঠিত হয়। হাইলাম বিন্দুর অবস্থানভেদে স্টার্চ কণাগুলো উৎকেন্দ্রিক বা সমকেন্দ্রিক। উদ্ভিদভেদে স্টার্চ কণিকার আয়তন ও আকৃতি বিভিন্ন রকম হতে পারে। গোল আলুর স্টার্চ কণিকা বৃহত্তম এবং চালের স্টার্চ কণিকা ক্ষুদ্রতম।

রাসায়নিক গঠন
-------------

আণবিক সংকেত (C6H10O5)n। অ্যামাইলোজ ও অ্যামাইলোপেকটিন নামক দুটি পলিস্যাকারাইডের সমন্বয়ে শ্বেতসার গঠিত হয়। বিভিন্ন শ্বেতসারের আকার-আকৃতিতে বিরাট পার্থক্য দেখা যায়। আয়োডিন দ্রবণে শ্বেতসার গাঢ় নীল বর্ণ ধারণ করে। জলীয়বিভাজন (Hydrolysis) করলে শ্বেতসার গ্লুকোজে পরিণত হয়।

গাঠনিক উপাদান
-------------

### অ্যামাইলোজ

অসংখ্য গ্লুকোজ অণু নিয়ে শ্বেতসার গঠিত। অ্যামাইলোজের গ্লুকোজ অণুগুলো পরস্পর কার্বনের ১-৪ স্থানে সংযুক্ত হয়। সাধারণত ২০০ থেকে ১০০০ গ্লুকোজ অণু নিয়ে একটি অ্যামাইলোজ তৈরি হয়। এর অণু শৃঙ্খল সোজা। অ্যামাইলোপেক্টিনে সাধারণত ২০০০ থেকে ২,০০,০০০ গ্লুকোজ অণু যুক্ত হয়। আলু, ধান, গম, ভুট্টা, কলা ইত্যাদির স্টার্চে শতকরা ২২ ভাগ অ্যামাইলোজ থাকে। অ্যামাইলোজ থাকায় স্টার্চের দ্রবণে আয়োডিন যোগ করলে কালো বর্ণ (কালো-নীল) ধারণ করে।

### অ্যামাইলোপেকটিন

অ্যামাইলোপেকটিন সাধারণত ২০০০ থেকে ২০,০০,০০০ গ্লুকোজ অণুবিশিষ্ট হয়। zঅ্যামাইলোপেকটিন এর গ্লুকোজ অণুগুলো কার্বনের ১-৪ বন্ধন ছাড়াও α -১-৬ বন্ধনে যুক্ত থাকে। এর অণু শৃঙ্খল শাখান্বিত। আলু,ধান,গম,কলা,ভুট্টার শ্বেতসারে ৭৮% অ্যামাইলোপেকটিন থাকে।অ্যামাইলোপেক্টিন থাকায় স্টার্চের দ্রবণে আয়োডিন যোগ করলে লাল বা পার্পল রং ধারণ করে।

কাজ
---

উদ্ভিদদেহে শ্বেতসার প্রধানত সঞ্চিত খাদ্য হিসেবে বিরাজ করে।
যা আমাদের দেহে শক্তি যোগায়ল

বৈশিষ্ট্য
---------

এটি বর্ণহীন, গন্ধহীন ও স্বাদহীন এক ধরনের সাদা নরম অদানাদার পাউডারের মতো জৈব রাসায়নিক পদার্থ। 

সাধারণ তাপমাত্রায় এরা পানিতে, ইথার ও অ্যালকোহলে অদ্রবণীয়।

আয়োডিন দ্রবণে এরা নীল বর্ণ ধারণ করে।

উচ্চ তাপমাত্রায় এরা ভেঙে ডেক্সিটিনের বড় বড় কণায় পরিণত হয়।

ফেহলিং দ্রবণ স্টার্চ কর্তৃক বিজারিত হয় না।

ব্যবহার
-------

স্টার্চ বা শ্বেতসার প্রধানত খাদ্য হিসেবে গৃহীত হয়। 

শ্বেতসার গ্লুকোজে পরিণত হয়ে জীবদেহে শক্তি ও কার্বন অণু সরবরাহ করে।

টাইট্রেশন করার সময় নির্দেশক হিসেবে স্টার্চ ব্যবহার করা হয়।

পরীক্ষাগারে গ্লুকোজ ও অ্যালকোহল তৈরি করার জন্য স্টার্চ ব্যবহার করা হয়।

কাগজ শিল্পে স্টার্চ ব্যবহার করা হয়।

আঠা প্রস্তুত করার জন্য স্টার্চ ব্যবহৃত হয়।

তথ্যসূত্র
---------

1. ↑  জীববিজ্ঞান প্রথম পত্র By- ড. মোহাম্মদ আবুল হাসান, পৃষ্ঠা ৭০-৭১
2. ↑  ড. মো. মাহবুবুল মতিন, প্রফেসর (২০২০)। *বায়ো অর্গানিক কেমিস্ট্রি*। ইউনিভার্সেল পাবলিকেশন্স: ২৬ বাংলাবাজার,ঢাকা-১১০০।
3. ↑  ড. মো. মোশারেফ হোসেন ভূঁইয়া, প্রফেসর (২০১৫)। *জৈব রসায়ন*। ইউনিভার্সেল পাবলিকেশন্স: ২৬ বাংলাবাজার,ঢাকা-১১০০।
**ছান্দড়ার জমিদার বাড়ী** মাগুরা জেলার শালিখা উপজেলার তালখাড়ি ইউনিয়নের ছান্দড়া গ্রামে অবস্থিত ছান্দড়া জমিদার বাড়ী। এক সময়কার ঐতিহ্যবাহী বাঙালি স্থাপত্যের একটি সুন্দর নিদর্শন ও আমাদের এই অঞ্চলের সমৃদ্ধ ইতিহাস এবং সাংস্কৃতিক ঐতিহ্যের প্রতীক, যা বিগত যুগের স্মৃতিচিহ্ন হিসাবে নীরব প্রহরী হয়ে দাঁড়িয়ে আছে সময়ের সাক্ষী হয়ে। ছান্দড়া জমিদার বাড়ীটি শালিখা উপজেলার মনোরম কাঠামোটি একটি শক্তিশালী জমিদারী পরিবারের উত্থান ও পতনের সাক্ষ্য বহন করে।

এটি প্রতিষ্ঠা করেন জমিদার অলঙ্ঘন মোহন দেব রায়, যিনি একজন অঢেল সম্পদ ও প্রভাবশালী ধনী জমিদার ছিলেন, যার কোন সন্তান ছিল না। তার অপর ভাই সুরেন দেব রায়ও ছিলেন নিঃসন্তান। তার মৃত্যুর পর, জমিদারি তার ছোট ভাই অবনী মোহন দেব রায়ের কাছে চলে যায়, যিনি ছিলেন চিরকুমার। ছান্দড়ার শেষ জমিদার ছিলেন অবনী মোহন দেব রায়, যিনি ১৯৭৩ সালে মারা যান। 

বাংলাদেশের ঝিনাইদহ জেলার নলডিঙ্গা, কালীগঞ্জ উপজেলায় অবস্থিত একটি ঐতিহাসিক স্থান। এটি ছিল বাংলার একটি শক্তিশালী জমিদারী পরিবার নলডাঙ্গা জমিদারদের বাসস্থান। জমিদাররা শিল্প ও সংস্কৃতির পৃষ্ঠপোষক ছিলেন এবং তাদের পৃষ্ঠপোষকতা এই অঞ্চলে একটি সমৃদ্ধ ও প্রাণবন্ত সাংস্কৃতিক ঐতিহ্য তৈরি করতে সাহায্য করেছিল। নলডাঙ্গা রাজ পরিবারটি বিষ্ণু দাস হাজরা দ্বারা প্রতিষ্ঠিত হয়েছিল। নলডাঙ্গা রাজ পরিবার ৩০০ বছরেরও বেশি সময় ধরে নলডাঙ্গায় রাজত্ব করেছিল।

ছান্দড়ার জমিদাররা, নলডাঙ্গার মহারাজ ইন্দ্রনারায়ণ দেব রায় কাছ থেকে তাদের জমিদারি পেয়েছিলেন। ছান্দড়ার জমিদাররা একটি শক্তিশালী ও প্রভাবশালী পরিবার ছিল। তাদের অনেক হাতির ছিল, যা তারা বেগবতী নদীর তীরে বেঁধে রাখত। বেগবতী নদী একসময় একটি সমৃদ্ধ নদী ছিল। ব্যাঙ নদী নামেও পরিচিত, তালখাড়ি ইউনিয়নের চন্দ্রা গ্রামের মধ্য দিয়ে প্রবাহিত হয়। নদীটি এখন প্রায় মৃত, এবং এটি শুধুমাত্র কয়েকজন বয়স্ক লোকেরা এর আসল নামে চেনে। বেশিরভাগ মানুষ একে ব্যাঙ নদী নামেই চেনেন। নদীটি একদিকে চিত্রা নদী এবং অন্য পাশে ফাটাকি নদীর সাথে মিলিত হয়েছে।

বাংলাদেশ থেকে পঞ্চাশের দশকে জমিদারি প্রথা বিলুপ্ত হয়। ছান্দড়ার জমিদাররা জমিদারি প্রথা বিলুপ্ত হওয়ার অনেক পরে ১৯৫৭ একটি প্রাথমিক বিদ্যালয় নির্মিত করে শিক্ষায় গুরুত্বপূর্ণ অবদানের চিহ্ন রেখে রেখেছেন যা এখনও চালু রয়েছে। তাদের বৈষয়িক অবদানের বাইরেও, জমিদারদের একটি দুর্গা মন্দির ও একটি কালী বেদি রয়েছে। জনশ্রুতি আছে যে, জমিদার অলংঘন মোহন দেব রায় জঙ্গল পরিষ্কার করার সময় এই বেদীটির পাশে এসেছিলেন, এর পাশে কিছু মাথার খুলি এবং হাড় পাওয়া গেছে। এটি কোনো তান্ত্রিকের আবাস ছিল বলে ধারণা করা হয়। সেই রাতেই দেবী কালী স্বপ্নে বাড়িওয়ালাকে পূজার নির্দেশ দেন। তখন থেকেই সেখানে পূজা হয়ে আসছে। এছাড়া এখানে একটি জমিদার পুকুর রয়েছে। জমিদার বাড়ির কিছু অংশ জঙ্গলে কালের সাক্ষী হয়ে টিকে আছে।

আজ ছান্দড়া জমিদার বাড়িটি ধ্বংসপ্রায়, কালের ব্যবধানে হারিয়ে গেছে এর মহিমা। সময়ের সাথে সাথে, ছান্দড়া জমিদার বাড়ি একটি অতীত যুগের প্রতীক হিসাবে রয়ে গেছে, এর অবশিষ্টাংশগুলি একটি শক্তিশালী পরিবারের উত্থান ও পতনের প্রমাণ হিসাবে দাঁড়িয়ে আছে। এটি জমিদারি ব্যবস্থা এবং একসময় এর শাসনকারী শক্তিশালী পরিবারগুলির একটি অনুস্মারক হিসাবে কাজ করে।

তথ্যসূত্র
---------

1. ↑  "শালিখা জমিদার বাড়ি হতে পারে পর্যটন কেন্দ্র"। *banglanews24.com*। ২০২১-০৯-২১। সংগ্রহের তারিখ ২০২৪-০৩-০২।
2. ↑  "শালিখায় কালের সাক্ষী হয়ে দাঁড়িয়ে রয়েছে ছান্দড়া জমিদার বাড়ি"। *Daily Sokaler Somoy* (ইংরেজি ভাষায়)। সংগ্রহের তারিখ ২০২৪-০৩-০২।
**অমর পাল** (১৯ মে ১৯২২ – ২০ এপ্রিল ২০১৯) ভারতের একজন বাঙালী লোকসংগীত শিল্পী ও লেখক।

প্রাথমিক জীবন
-------------

১৯২২ সালের ১৯ মে ব্রিটিশ ভারতের বেঙ্গল প্রেসিডেন্সীর অন্তর্গত ব্রাহ্মণবাড়িয়াতে (অধুনা- বাংলাদেশের) অমর পাল জন্মগ্রহণ করেন। ১০ বছর বয়সে বাবা মহেশ চন্দ্র পালকে হারান। এরপর সংসারের ভার তিনি নিজের কাঁধে তুলে নেন। ছোটবেলা থেকেই অমর পাল ছিলেন গানপাগল। মা দুর্গাসুন্দরী দেবীর কাছে লোকসংগীত শিখেছেন। পাশাপাশি উচ্চাঙ্গসংগীতের তালিম নেন ওস্তাদ আয়াত আলী খানের কাছে।

কর্মজীবন
--------

১৯৪৮ সালে আকাশবাণীর গীতিকার শচীন্দ্রনাথ ভট্টাচার্যের সঙ্গে কলকাতায় যান অমর পাল। সেখানে বেঙ্গল মিউজিক কলেজের অধ্যাপক মণি চক্রবর্তী, সুরেন চক্রবর্তী, ননীগোপাল বন্দ্যোপাধ্যায়ের কাছে নতুন করে লোকসংগীত শেখেন। আকাশবাণী কলকাতা কেন্দ্রের লোকসংগীতের শিল্পী হিসেবে অমর পাল প্রথম লোকসংগীত পরিবেশন করেন ১৯৫১ সালে।

তার গাওয়া অসংখ্য গানের রেকর্ড প্রকাশিত হয়েছে। পাশাপাশি তিনি চলচ্চিত্রে গানেও কণ্ঠ দেন। তিনি দেবকী কুমার বসু, সত্যজিৎ রায়, ঋতুপর্ণ ঘোষের ছবিতে গান গেয়ে দারুণ প্রশংসিত হন। সত্যজিৎ রায় পরিচালিত ‘হীরক রাজার দেশে’ ছবিতে তার গাওয়া ‘আমি কতই রঙ্গ দেখি দুনিয়ায়’ এখনো জনপ্রিয়।

অমর পালের গাওয়া খুব জনপ্রিয় গানের মধ্যে রয়েছে ‘প্রভাত সময়ে’, ‘জাগো হে এ নগরবাসী’, ‘রাই জাগো’, ‘প্রভাতে গোবিন্দ নাম’, ‘রাই জাগো গো’, ‘ভারতী গৌরাঙ্গ লইয়া’, ‘হরি দিন তো গেল’, ‘মন রাধে রাধে’, ‘বৃন্দাবন বিলাসিনী’, ‘জাগিয়া লহো কৃষ্ণ নাম’, ‘আমার গৌর কেনে’, ‘আমি কোথায় গেলে’ ইত্যাদি।

তিনি বিশ্বব্যাপী লোক সঙ্গীত এবং তার সঙ্গীত অনুষ্ঠান টোকিও, বাংলাদেশ এবং মার্কিন যুক্তরাষ্ট্রে বিভিন্ন সম্মেলন এবং কর্মশালায় উপস্থিত হয়েছেন। অমর পাল কলকাতায় পশ্চিমবঙ্গ রাজ্যের সঙ্গীত একাডেমির ভাইস চেয়ারম্যান হিসাবে দায়িত্ব পালন করেছেন। বাঙালি লোকসঙ্গীত ক্ষেত্রে তার অব্দানের জন্য পশ্চিমবঙ্গ স্টেট একাডেমী অফ ডান্স, মিউজিক এন্ড ভিসুয়াল আর্টস, রবীন্দ্রভারতী বিশ্ববিদ্যালয়, পশ্চিমবঙ্গ সঙ্গীত একাডেমী দ্বারা সম্মানিত হন।

পুরস্কার
--------

অমর পাল ভারত সরকারের সংগীত-নাটক আকাদেমি পুরস্কারসহ পশ্চিমবঙ্গ সরকারের লালন পুরস্কার ও সংগীত মহাসম্মান পেয়েছেন। বর্ধমান বিশ্ববিদ্যালয় তাকে সাম্মানিক ডিলিট উপাধি দিয়েছে।

মৃত্যু
------

২০১৯ সালের ২০ এপ্রিল শনিবার দুপুরে কলকাতায় বাড়িতে তাঁর সেরিব্রাল অ্যাটাক হয়। তাঁকে নিয়ে যাওয়া হয় এসএসকেএম হাসপাতালে। অবস্থার অবনতি হওয়ায় তাঁকে ভর্তি করা হয় আইটিইউতে। বিকেল ৫:৫০ নাগাদ তিনি শেষনিশ্বাস ত্যাগ করেন। মৃত্যুর সময় তাঁর বয়স হয়েছিল প্রায় ৯৭ বছর। তাঁর স্ত্রী পুতুল রাণী পাল এরই মধ্যে প্রয়াত হয়েছেন। তাঁর পাঁচ ছেলে রেখে গেছেন।

তথ্যসূত্র
---------

1. 1 2 3 4  "প্রয়াত সঙ্গীতশিল্পী অমর পাল"। আনন্দবাজার পত্রিকা। ২০ এপ্রিল ২০১৯। সংগ্রহের তারিখ ২০ এপ্রিল ২০১৯।
2. 1 2 3 4 5 6  "অমর পাল আর নেই"। প্রথম আলো। ২০ এপ্রিল ২০১৯। সংগ্রহের তারিখ ২০ এপ্রিল ২০১৯।
3. ↑  "Amar Paul"। । ১৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  `|ওয়েবসাইট=` এ বহিঃসংযোগ দেয়া (সাহায্য)
4. ↑  "Sangeet Natak Akademi"। *sangeetnatak.gov.in*। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৭।
5. ↑  "চলে গেলেন কিংবদন্তি শিল্পী অমর পাল"। *Indian Express Bangla*। ২০১৯-০৪-২০। সংগ্রহের তারিখ ২০১৯-০৮-২৭।

বহিঃসংযোগ
---------

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**কেশব চন্দ্র গগৈ** ইংরেজি: Kesab Chandra Gogoi; অসমীয়া: *কেশৱ চন্দ্র গগৈ*)অসমের প্রাক্তন মুখ্যমন্ত্রী। ১৯৮২ সনের ১৩ জানুয়ারি তারিখ থেকে ১৯৮২ সনের ১৯ মার্চ পর্যন্ত তিনি মুখ্যমন্ত্রী পদে অধিষ্ঠিত ছিলেন। তিনি ডিব্রুগড় সমষ্টি থেকে অসম বিধান সভায় নির্বাচিত হয়েছিলেন।

জন্ম
----

১৯২৫ সনের ২৯ সেপ্টেম্বর তারিখে অসমের শিবসাগর জেলার লঙ্কা গাঁও নামক স্থানে কেশব চন্দ্র গগৈ জন্মগ্রহণ করেন। তার পিতার নাম ভোগরাম গগৈ। তিনি ১৯৪৬ সনে স্নাতক ডিগ্রী লাভ করেন। তিনি বানারসী হিন্দু বিশ্ববিদ্যালয় থেকে আইন পরীক্ষায় উত্তীর্ণ হন। তারপর তিনি শিবসাগর ন্যায়ালয়ে উকালতি আরম্ভ করেন। কেশব চন্দ্র গগৈ নানান সামাজিক অনুষ্ঠানে ঘনিষ্ঠ ভাবে জড়িত ছিলেন। তিনি তিনসুকীয়া আইন কলেজের প্রতিষ্ঠাপক অধ্যক্ষ, ডিব্রুগড় উকিল সন্থার সভাপতি, অসম উচ্চ ন্যায়ালয়ের প্রবীণ অধিবক্তা ও অসম রাজহ বোর্ডের একজন অধিবক্তা। তিনি কিছুদিন ডিব্রুগড় আইন কলেজে অধ্যাপনা করেছিলেন।

রাজনৈতিক জীবন
-------------

১৯৭৮ সনে জনতা পার্টির প্রার্থীরুপে কেশব চন্দ্র গগৈ ডিব্রুগড় সমষ্টি থেকে অসম বিধান সভায় নির্বাচিত হন। সেই সময় গোলাপ বরবরা বিত্তমন্ত্রী ছিল। ১৯৮০ সনে তিনি সৈয়দা আনোয়ারা টাইমুরের মন্ত্রিসভায় মন্ত্রী ছিলেন।

মুখ্যমন্ত্রী পদে কেশব চন্দ্র গগৈ
--------------------------------

১৯৮২ সনের ১৩ জানুয়ারি তারিখ থেকে কিছুদিন কেশব চন্দ্র গগৈ অসমের মুখ্যমন্ত্রী পদ গ্রহণ করেছিলেন। তারপূর্বে অসমে রাষ্ট্রপতি শাসন চালু ছিল। মন্ত্রিসভা গঠনের পর অসমে রাষ্ট্রপতি শাসন সমাপ্ত হয়। সেই সনের ১৯ মার্চ তারিখে তিনি মন্ত্রীর পদত্যাগ করেন। তারপর অসমে পুনারাব রাষ্ট্রপতি শাসন চালু হয়।

মৃত্যু
------

১৯৯৮ সনের ৩ আগস্ট তারিখে কেশব চন্দ্র গগৈর মৃত্যু হয়।

তথ্যসূত্র
---------

1. 1 2 3 4  "Assam Legislative Assembly - Chief Ministers since 1937"। Assam Legislative Assembly, Dispur, Guwahati। সংগ্রহের তারিখ ডিসেম্বর ২০, ২০১২।
2. 1 2 3 4 5  সমীন কলিতা (ছেপ্তেম্বর, ২০০৭)। *অসমর মুখ্যমন্ত্রীসকল, পঞ্চম প্রকাশ*। রাজেন্দ্র মোহন শর্মা, চন্দ্র প্রকাশ। পৃষ্ঠা ৮৯, ৯০ পৃষ্ঠা।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "সংরক্ষণাগারভুক্ত অনুলিপি"। ৩১ ডিসেম্বর ২০০৩ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৪।

| * দে
* স
অসমের মুখ্যমন্ত্রীদের তালিকা |
| --- |
| 
* গোপীনাথ বরদলৈ
* বিষ্ণু রাম মেধি
* বিমলা প্রসাদ চলিহা
* মহেন্দ্র মোহন চৌধুরী
* শরৎ চন্দ্র সিংহ
* গোলাপ বরবরা
* যোগেন্দ্র নাথ হাজরিকা
* সৈয়দা আনোয়ারা তৈমূর
* কেশব চন্দ্র গগৈ
* হিতেশ্বর শইকীয়া
* প্রফুল্ল কুমার মহন্ত
* হিতেশ্বর শইকীয়া
* ভূমিধর বর্মন
* প্রফুল্ল কুমার মহন্ত
* তরুণ গগৈ
* সর্বানন্দ সোনোয়াল
* হিমন্ত বিশ্ব শর্মা

 |
**মহিলাদের তথ্য পরিষেবার ক্ষেত্রে বিশ্বের মানচিত্রকরণ**  হল মহিলাদের তথ্য কেন্দ্র, গ্রন্থাগার ও সংরক্ষণাগারের একটি অনলাইন উপাত্ত সংগ্রহ। এটি ১৯৯৮ সালে নেদারল্যান্ডে ইন্টারন্যাশনাল ইনফরমেশন সেন্টার ও আর্কাইভস ফর দ্য উইমেন'স মুভমেন্ট (আইআইএভি) দ্বারা রয়্যাল ট্রপিক্যাল ইনস্টিটিউট এবং অক্সফাম, জিবি, ইউনেস্কোর অনুদানে তৈরি করা হয়েছিল। বর্তমানে আইআইএভি-র উত্তরসূরি লিঙ্গ সমতা ও নারীর ইতিহাস বিষয়ক ইনস্টিটিউট অ্যাট্রিয়া এই উপাত্ত সংগ্রহটি রক্ষণাবেক্ষণ করছে।

এটিতে ১৩০টিরও বেশি দেশের প্রায় ৬০০টি মহিলা তথ্য কেন্দ্র রয়েছে এবং এটি অ্যাট্রিয়া ওয়েবসাইটের মাধ্যমে প্রবেশ করা যেতে পারে।

মহিলাদের তথ্যের প্রাসঙ্গিক উৎসের সন্ধান
---------------------------------------

বিশ্বের মানচিত্রকরণ উপাত্ত সংগ্রহ মহিলাদের তথ্যের উৎসের সন্ধানের জন্য একটি সরঞ্জাম, যা জনসাধারণের জন্য উন্মুক্ত। কেন্দ্রগুলি তথ্য সরবরাহ করে, যার মধ্যে কেন্দ্রের বিবরণ, তাদের সংগ্রহে লক্ষণীয় বৈশিষ্ট্য এবং যোগাযোগের তথ্য অন্তর্ভুক্ত রয়েছে। উপাত্ত সংগ্রহে তালিকাভুক্ত অনেক কেন্দ্রে বই, সাময়িকী ও চিত্রের মতো সংস্থান রয়েছে, যা কেন্দ্রের সাইটে দেখা ও ব্যবহার করা যায়, বা তাদের ওয়েবসাইটের মাধ্যমে লাইনে অনুসন্ধান করা যায়।

মহিলাদের তথ্য পরিষেবা
---------------------

মহিলারা শত শত বছর ধরে তথ্য সংগ্রহ ও প্রচার করেছে, বিংশ শতাব্দীর শুরু থেকেই নারীদের তথ্য সংগ্রহ ও নথিভুক্ত করণের সুনির্দিষ্ট উদ্দেশ্যে কেন্দ্রগুলো গড়ে তোলা হয়েছে। মহিলাদের তথ্য উপাদান, সাংস্কৃতিক, রাজনৈতিক এবং শিক্ষাগত বিষয়গুলির বিস্তৃত বর্ণালীকে আবৃত করে।

মহিলা তথ্য কেন্দ্র মহিলাদের এমন তথ্যে প্রবেশাধিকার দেয় যা তাদের প্রভাবিত করে।

তথ্যসূত্র
---------

1. ↑  "Atria.nl Mapping the World of Women's Information Services"। ২০১৮-০৭-২১ তারিখে মূল থেকে আর্কাইভ করা। সংগ্রহের তারিখ ২০১৭-১০-২০।
2. ↑  Wieringa, Saskia (২০০৮)। *Traveling Heritages: New Perspecitves on Collecting, Preserving, and Sharing Women's History*। Amsterdam University Press। পৃষ্ঠা 136। আইএসবিএন 9789052602998।
**এডওয়ার্ড লিওনার্ড গিঞ্জটন** একজন ইউক্রেনীয়-মার্কিন পদার্থবিজ্ঞানী।

শিক্ষা
------

গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।

কর্মজীবন
--------

স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
3. ↑
4. ↑  "সংরক্ষণাগারভুক্ত অনুলিপি"। ৯ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
5. ↑
**হিরোশিমা বিগ আর্চ** (広島ビッグアーチ, *Hiroshima Biggu Āchi*), যা বর্তমান পৃষ্ঠপোষকতায় **হিরোশিমার এডিয়ন স্টেডিয়াম** (エディオンスタジアム広島, *Edion Sutajiamu Hiroshima*) নামেও পরিচিত জাপানের হিরোশিমায় অবস্থিত। এটি বেশিরভাগ অ্যাসোসিয়েশন ফুটবল ম্যাচ এবং অ্যাথলেটিক্সের জন্য ব্যবহৃত হয়। ভেন্যুটি ২০২৩ সাল পর্যন্ত জে লিগ ক্লাব সানফ্রেস হিরোশিমা- এর বাড়ি ছিল, যখন ক্লাবটি নবনির্মিত স্টেডিয়াম। এটির ক্ষমতা ৩৬,৮৯৪। এটি একটি অল-সিটার।

ইতিহাস
------

হিরোশিমা বিগ আর্চ ১৯৯২ সালে খোলা হয়েছিল, ১৯৯২ এএফসি এশিয়ান কাপের ভেন্যু হিসাবে। এই স্টেডিয়ামে ফাইনালে ডিফেন্ডিং চ্যাম্পিয়ন সৌদি আরবকে ১-০ গোলে পরাজিত করে আয়োজক দেশ জাপান প্রথমবারের মতো এশিয়ান কাপের শিরোপা জিতেছে।

স্টেডিয়ামটি ১৯৯৪ সালের এশিয়ান গেমসের আয়োজন করেছিল।

সংযোগগুলি
---------

স্টেডিয়ামটি ট্রেন পরিষেবার মাধ্যমে অ্যাক্সেসযোগ্য, অ্যাস্ট্রাম লাইনের কোকি-কোয়েন-মাই স্টেশনটি স্টেডিয়াম থেকে মাত্র ৫ মিনিটের হাঁটা দূরত্বে অবস্থিত।

তথ্যসূত্র
---------

1. ↑  "Edion Stadium Hiroshima"। J.League। সংগ্রহের তারিখ ২১ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **হিরোশিমা বিগ আর্চ** সংক্রান্ত মিডিয়া রয়েছে।

* Sanfrecce Hiroshima website
* (জাপানি ভাষায়) প্রাতিষ্ঠানিক ওয়েবসাইট
**আকলিমা আখতার**, এছাড়া আকলিম আখতার, জেনারেল রাণী, রাণী-ই-ইহাইয়া খান ইত্যাদি নামে পরিচিত, একজন পাকিস্তানি যৌনকর্মী। তিনি যৌনব্যবসার সাথে জড়িত ছিলেন তার একটি নিজস্ব পতিতালয় ছিলো। জেনারেল রাণীর সাথে জেনারেল ইয়াহিয়া খানের ঘনিষ্ঠ সম্পর্ক ছিলো।

প্রাথমিক জীবন
-------------

আকলিমা আখতার ১৯৩১ অথবা ১৯৩২ সালে পাঞ্জাবে জন্মগ্রহণ করেন। তিনি একজন পুলিশ অফিসারকে বিয়ে করেন। তার স্বামী বয়সে তার চেয়ে অনেক বড় ছিলো। পরবর্তীতে তিনি তার স্বামীকে ছেড়ে চলে আসেন।

বিবাহের নাটকীয় উপসংহার আকলিমা আখতারের জীবন পাল্টে দেয়। মে ২০০২ সালে একটি পত্রিকায় দেওয়া সাক্ষাৎকারে তিনি বলেনঃ

> "আমি দৃঢ় প্রতিজ্ঞা নিয়েছিলাম যে পুরুষদের তাদের নিজেদের ফাঁদেই শায়েস্তা করবো। আমার স্বামী ছিলেন একজন পুলিশ অফিসার। তার মধ্য দিয়ে আমি দেখেছি যে একজন ক্ষমতাশালী পুরুষের অবকাশ দরকার। এরমধ্যে অন্যতম হলো তাদের বিছানার সঙ্গী, যা কোন বিশ্বস্ত সংস্থা সরবরাহ করবে। যে যত উচ্চ ক্ষমতাশালী, তার চাহিদা তত আকাশচুম্বী।"
> 
> 

আকলিমা আখতার জীবনের একটি নীতিবাক্য গ্রহণ করেন, তা হলো "miyan ki juti miyan ke sir" যার মানে 'পুরুষদের শায়েস্তা করো তাদের নিজেদেরই দুর্বলতায়'। এরপর তিনি পতিতাবৃত্তি ব্যবসা শুরু করেন।

ইয়াহিয়া খানের সাথে সম্পর্ক
----------------------------

ইয়াহিয়া খানের সাথে আকলিমা আখতারের ঘনিষ্ঠ সম্পর্কের কারণে তার নাম হয় জেনারেল রাণী, অর্থাৎ জেনারেলের রাণী। তার দাপ্তরিক কোন পদবী ছিলো না, তবুও রাষ্ট্র থেকে তিনি পূর্ণ প্রোটোকল সুবিধা পেতেন। অনেকে মনে করে আকলিমা আখতার ছিলেন ইয়াহিয়া খানের উপপত্নী। তবে আকলিমা তা অস্বীকার করেন এবং বলেন তারা দুইজন খুব ভালো বন্ধু।

ব্যক্তিগত জীবন
--------------

প্রথম জীবনে আকলিমা আখতারের বিয়ে হয়েছিলো এবং তিনি ৬ জন সন্তানের জন্ম দেন।

নেতৃস্থানীয় পপ তারকা ফখরে আলম হলেন আকলিমা আখতারের নাতি। আকলিমার মাতৃ সম্পর্কীয় ভাইঝি, নওরীন, আদনান সামির মা।

মৃত্যু
------

মে ২০০২ সালে পাকিস্তানি গণমাধ্যম প্রচার করে আকলিমা আখতার স্তন ক্যান্সারে আক্রান্ত হয়েছেন, এছাড়া তার লিভার ও কিডনিও আক্রান্ত।

এরপর ১ জুলাই, ২০০২ সালে ৭৩ (প্রায়) বছর বয়সে শেখ জায়েদ হাসপাতাল, লাহোর এ মারা যান।

তথ্যসূত্র
---------

1. ↑  "The fascinating tale of General Rani"। *Friday Times*। ২৮ মার্চ ২০১৪।
2. 1 2 3 4 5 6 7  Nasir, Ayesha (৪ মে ২০০২)। "Night of the General"। *Newsline*। Newsline Publications। ২৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৭।
3. 1 2  "'Gen Rani' dies of cancer"। Dawn.com। ২ জুলাই ২০০২। সংগ্রহের তারিখ ১৭ জানুয়ারি ২০১২।
4. ↑  "Fakhar-e-Alam: Actor, VJ and Singer"। *Pakistan Herald*। Gibralter Information Technologies। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।
**যোগেন্দ্র নাথ হাজরিকা** (ইংরেজি: Jogendra Nath Hazarika; অসমীয়া: *যোগেন্দ্র নাথ হাজরিকা*) অসমের প্রাক্তন মুখ্যমন্ত্রী। ১৯৭৯ সনের ৪ সেপ্টেম্বর তারিখে গোলাপ বরবরা মুখ্যমন্ত্রী পদ থেকে পদত্যাগ করার পর তিনি অসমের মুখ্যমন্ত্রীর পদে অধিস্থিত হন।

জন্ম ও শিক্ষা
-------------

১৯২৪ সনের ফেব্রুয়ারি মাসে অসমের ডিব্রুগড় জেলার পুরণি থোংগীয়া নামক স্থানে যোগেন্দ্র নাথ হাজরিকা জন্মগ্রহণ করেন। ডিব্রুগড় থেকেই তিনি শৈশব কালের শিক্ষা গ্রহণ করেন। ১৯৪৯ সনে তিনি কলকাতা বিশ্ববিদ্যালয় থেকে স্নাতকোত্তর ডিগ্রী লাভ করেন ও সেখান থেকেই আইনের ডিগ্রী লাভ করেন।

রাজনৈতিক জীবন
-------------

যোগেন্দ্র নাথ হাজরিকা ছাত্রজীবন থেকেই রাজনীতির সহিত জড়িত ছিলেন। ১৯৫১-৫২ সনে তিনি প্রোভিশ্যনল পার্লামেন্টরীর সদস্য হওয়া ছাড়াও ১৯৫২ সন থেকে ১৯৬২ সন পর্যন্ত প্রধানমন্ত্রীর বহিঃপরিক্রমা দপ্তরের সংসদী সচিব ছিলেন। ১৯৫২ সন থেকে ১৯৫৭ সন, ১৯৬২ সন থেকে ১৯৬৭ সন পর্যন্ত তিনি ডিব্রুগড় লোকসভা সমষ্টির সদস্য ছিলেন। ১৯৬২ সনে তিনি ভারতীয় সংসদের প্রতিনিধি হিসেবে সোভিয়েট রাশিয়া ভ্রমণ করেছিলেন। সেই সময়ের প্রধানমন্ত্রী জওহরলাল নেহেরুর সংসদী সচিবরুপে তার সম্পর্ক ঘনিষ্ঠ হয়ে উঠেছিল। 
১৯৭৮ সনের নির্বাচনে জনতা পার্টির প্রার্থীরুপে যোগেন্দ্র নাথ হাজরিকা দুলিয়াজান সমষ্টি থেকে নির্বাচিত হয়েছিলেন ও ২১ মার্চ তারিখে অধ্যক্ষ হিসেবে নিযুক্তি দেওয়া হয়। ১৯৭৯ সনের ৪ সেপ্টেম্বর তারিখে তিনি জনতা দলের অধ্যক্ষ পদ থেকে পদত্যাগ করেন। তারপর তিনি অসম জনতা দলে যোগদান করেন ও সেই দলের নেতা হিসেবে নির্বাচিত হয়।

মুখ্যমন্ত্রী পদে
----------------

১৯৭৯ সনের ৪ সেপ্টেম্বর তারিখে গোলাপ বরবরা পদত্যাগ করেন। ১৯৭৯ সনের ৯ সেপ্টেম্বর তারিখে যোগেন্দ্র নাথ হাজরিকা মুখ্যমন্ত্রী পদের শপথ গ্রহণ করেন। তার সরকার গঠনের কিছুদিন পর অসম সংকটের সন্মুখীন হয়। ফলে ১৯৭৯ সনের ১২ ডিসেম্বর তারিখে অসমে রাষ্ট্রপতি শাসন চালু হয়।

মৃত্যু
------

১৯৯৭ সনের ৩০ সেপ্টেম্বর তারিখে যোগেন্দ্র নাথ হাজরিকার মৃত্যু হয়।

তথ্যসূত্র
---------

1. 1 2  "Assam Legislative Assembly - Chief Ministers since 1937"। Assam Legislative Assembly, Dispur, Guwahati। সংগ্রহের তারিখ ডিসেম্বর ২০, ২০১২।
2. 1 2 3  "Assam Legislative Assembly - Chief Ministers since 1937"। Assam Legislative Assembly, Dispur, Guwahati। সংগ্রহের তারিখ ডিসেম্বর ১৪, ২০১২।
3. 1 2 3  "Assam Legislative Assembly - MLA 1978-83"। Assam Legislative Assembly, Dispur, Guwahati। সংগ্রহের তারিখ ডিসেম্বর ১৪, ২০১২।
4. 1 2 3 4 5  সমীন কলিতা (২০০৭)। *অসমর মুখ্যমন্ত্রীসকল, পঞ্চম প্রকাশ*। রাজেন্দ্র মোহন শর্মা, চন্দ্র প্রকাশ পাণবজার। পৃষ্ঠা ৮৪, ৮৫।
5. ↑  "সাংসদ সকলর তালিকা"। National Informatics Centre। অক্টোবর ১০, ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ১৪, ২০১২।

| * দে
* স
অসমের মুখ্যমন্ত্রীদের তালিকা |
| --- |
| 
* গোপীনাথ বরদলৈ
* বিষ্ণু রাম মেধি
* বিমলা প্রসাদ চলিহা
* মহেন্দ্র মোহন চৌধুরী
* শরৎ চন্দ্র সিংহ
* গোলাপ বরবরা
* যোগেন্দ্র নাথ হাজরিকা
* সৈয়দা আনোয়ারা তৈমূর
* কেশব চন্দ্র গগৈ
* হিতেশ্বর শইকীয়া
* প্রফুল্ল কুমার মহন্ত
* হিতেশ্বর শইকীয়া
* ভূমিধর বর্মন
* প্রফুল্ল কুমার মহন্ত
* তরুণ গগৈ
* সর্বানন্দ সোনোয়াল
* হিমন্ত বিশ্ব শর্মা

 |
**স্যার সাইয়িদ ফজল আলী** ওবিই (১৯ সেপ্টেম্বর ১৮৮৬ - ২২ আগস্ট ১৯৫৯) ছিলেন একজন ভারতীয় বিচারক,  ভারতের দুটি রাজ্যের (আসাম ও ওড়িশা) গভর্নর এবং রাজ্য পুনর্গঠন কমিশনের প্রধান যিনি বেশ কয়েকটি ভারতীয় রাজ্যের সীমানা নির্ধারণ করেছিলেন। ১৯৫৩ সালের ডিসেম্বরে। তাদের কমিশন ১৯৫৩ সালের সেপ্টেম্বরে রাজ্যগুলির পুনর্গঠনের ভিত্তি হিসাবে ভাষাকে ব্যাপকভাবে গ্রহণ করে রিপোর্ট পেশ করে।

কর্মজীবন
--------

ফজল ছিলেন বিহার রাজ্যের এক সম্ভ্রান্ত জমিদার (জমিদার) পরিবারের সদস্য। তিনি আইন অধ্যয়ন এবং অনুশীলন শুরু করেন। অবশেষে তাকে বিচার বিভাগে তোলা হয়। স্যার ফজল আলীকে প্রথমে খান সাহেব এবং পরে খান বাহাদুর উপাধি দেওয়া হয়। ১৯১৮ সালে, তাকে ব্রিটিশ সাম্রাজ্যের অর্ডারের অফিসার (ওবিই) করা হয়। তিনি ১৯৪১ সালের নববর্ষের সম্মানের তালিকায় নাইট উপাধি লাভ করেন এবং ১ মে ১৯৪২ সালে ভাইসরয় লর্ড লিনলিথগো তার নাইট উপাধিতে বিনিয়োগ করেন।

১৯৪৭ সালে ভারত স্বাধীন হয়। নতুন ব্যবস্থার অধীনে ফজল আলী ১৯৫২ থেকে ১৯৫৪ সাল পর্যন্ত ওড়িশার এবং ১৯৫৬ থেকে ১৯৫৯ সাল পর্যন্ত আসামের রাজ্যপাল ছিলেন। আসামের রাজ্যপাল হিসেবে দায়িত্ব পালনকালে তিনি মারা যান। আসামে থাকাকালীন, তিনি অসন্তুষ্ট নাগা আদিবাসীদের সমাজের মূল স্রোতে নিয়ে আসার জন্য কঠোর প্রচেষ্টা করেছিলেন।[]তিনি মকোকচুং- এ নাগা হার্টল্যান্ডে প্রথম কলেজ খোলেন, যেটি আজ তাঁর সম্মানে ' ফজল আলী কলেজ ' নামে পরিচিত। কলেজটি ২০১০ সালে তার ৫০ তম বার্ষিকী উদযাপন করেছে।[]

ফজল আলী রাজ্য পুনর্গঠন কমিশনের প্রধান ছিলেন যেটি ভারতের রাজ্যগুলির পুনর্গঠন সম্পর্কে সুপারিশ করেছিল। ভারতে তার সেবার জন্য, তিনি ভারত সরকার কর্তৃক দেশের দ্বিতীয় সর্বোচ্চ বেসামরিক সম্মান, পদ্মবিভূষণে ভূষিত হন।[]

বহিঃসংযোগ
---------

1. ↑  "Home | SUPREME COURT OF INDIA"।
2. ↑  London Gazette, 4 June 1918
3. ↑  London Gazette, 1 January 1941
4. ↑  The London Gazette, 1 May 1942

* লোকসভা পৃষ্ঠা 52
*
**মকবুল হোসেন চৌধুরী** (১৮৯৮-২০ ডিসেম্বর ১৯৫৭) ব্রিটিশ ভারতের সাংবাদিক, খেলাফত আন্দোলন নেতা, ভাষাসৈনিক ও রাজনীতিক যিনি ১৯৩৭ সালে আসাম ব্যবস্থাপক পরিষদের এম এল এ ছিলেন। তিনি ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা।

প্রাথমিক জীবন
-------------

মকবুল হোসেন চৌধুরী ১৮৯৮ সালে সুনামগঞ্জের তাহিরপুরের বিন্নাকুলি গ্রামে জন্মগ্রহণ করেন। তার পিতা আবুল হোসেন চৌধুরী এবং মাতা আজিজুন্নেছা চৌধুরী।

১৯১৯ সালে তিনি সুনামগঞ্জ সরকারি জুবিলী উচ্চ বিদ্যালয় থেকে এন্ট্রাস পরীক্ষায় উত্তীর্ণ হন। এমসি কলেজে অধ্যয়নকালে তিনি ১৯২০ সালে খিলাফত আন্দোলনে যোগদান করেন।

মকবুল হোসেন চৌধুরীর স্ত্রী শফিকুন্নেসা চৌধুরী, বড় ছেলে ফারুক চৌধুরী, মেঝো ও ছোট মেয়ে রোকেয়া সামাদ, আসিয়া চৌধুরী ও আসমা হোমায়েরা চৌধুরী। মেঝো ছেলে হোসেন তওফিক চৌধুরী সাংবাদিক, আইনজীবী ও কলামিস্ট। ছোট ছেলে হাসান শাহরিয়ার বাংলাদেশের জাতীয় প্রেসক্লাবের সভাপতি ছিলেন।

কর্মজীবন
--------

মকুবল হোসেন চৌধুরী ছিলেন সিলেট কেন্দ্রীয় মুসলিম সাহিত্য সংসদের অন্যতম প্রতিষ্ঠাতা। তিনি বাংলাদেশের অন্যতম প্রাচীন পত্রিকা সিলেটের ‘যুগভেরী’র (১৯৩২) প্রথম সম্পাদক। এর আগে তিনি সিলেটের ‘যুগবাণী’ (১৯২৫) ও কলকাতার দৈনিক ‘ছোলতান’ (১৯৩০)-এর সম্পাদক ছিলেন। পরবর্তীকালে তিনি ‘সিলেটপত্রিকা’ (১৯৫৭) সম্পাদনা করেন।

তিনি ইন্ডিয়ান জার্নালিস্ট এসোসিয়েশনের সাম্প্রদায়িক সম্প্রীতি বিভাগের যুগ্ম সম্পাদকের দার্য়িত্ব পালন করেন।

### রাজনৈতিক জীবন

১৯২০ সালে তিনি সিলেটের প্রতিনিধি দলের সদস্য হিসেবে ভারতের নাগপুওে অনুষ্ঠিত সর্ব ভারতীয় কংগ্রেস সম্মেলনে যোগদান করেন। সরকার বিরোধী বক্তব্য দেয়ার অভিযোগে ব্রিটিশরাজ তাকে দু’বছর কারারুদ্ধ করে রাখেন।

১৯৩৭ সালে তিনি মুসলিম লীগের মনোনয়ন নিয়ে আসাম ব্যবস্থাপক পরিষদের এমএলএ নির্বাচিত হন। সিলেটে অনুষ্ঠিত গণভোটে সিলেটকে পাকিস্তানের অন্তর্ভুক্ত করার ক্ষেত্রে ১৯৪৬ সালে তিনি সক্রিয় ভূমিকা পালন করেন।

২১ ফেব্রুয়ারি ১৯৫২ সালে তিনি সুনামগঞ্জে ভাষা আন্দোলনের নেতৃত্ব দেন ও রাষ্ট্রভাষা বাংলার দাবিতে মিছিলকারীদের উপর গুলিবর্ষণ ও হত্যার প্রতিবাদে মুসলিম লীগ থেকে পদত্যাগ করেন। ২৬ ফেব্রুয়ারি ১৯৫২ সালে তার নেতৃত্বে সুনামগঞ্জের অনুষ্ঠিত ছাত্র জনতার প্রতিবাদ সভা অনুষ্ঠিত হয়।

গ্রন্থ
------

মকুবল হোসেন চৌধুরীর উল্লেখযোগ্য গ্রন্থের মধ্যে রয়েছে:

* খোলাফায়ে রাশেদীন
* মাল্টার বন্দী
* কুরআন পরিচয়
* ইসলামী জীবনাদর্শ
* জ্ঞানবাণী

মৃত্যু
------

মকুবল হোসেন চৌধুরী ২০ ডিসেম্বর ১৯৫৭ সালে মৃত্যুবরণ করেন।

তথ্যসূত্র
---------

1. ↑  মতিউর রহমান চৌধুরী (২০ ডিসেম্বর ২০১৬)। "সাংবাদিকতায় একটি অনন্য নাম"। *দৈনিক প্রথম আলো*। সংগ্রহের তারিখ ৯ সেপ্টেম্বর ২০২১।
2. ↑  "আজ মকবুল হোসেন চৌধুরীর মৃত্যুবার্ষিকী"। *দৈনিক কালের কণ্ঠ*। ২০ ডিসেম্বর ২০২০। সংগ্রহের তারিখ ৯ সেপ্টেম্বর ২০২১।
3. 1 2  "চৌধুরী, মকবুল হোসেন"। *বাংলাপিডিয়া*। সংগ্রহের তারিখ ৯ সেপ্টেম্বর ২০২১।

বহিঃসংযোগ
---------

* বাংলাপিডিয়ায় -মকবুল হোসেন চৌধুরী
এই নিবন্ধটি a programming book সম্পর্কে। the language itself জন্য C++ দেখুন।

***সি++ প্রোগ্রামিং ল্যাঙ্গুয়েজ*** হল একটি কম্পিউটার প্রোগ্রামিং বই যা প্রথম প্রকাশিত হয়েছিল অক্টোবর ১৯৮৫ সালে। এটি সি++ প্রোগ্রামিং ভাষা বর্ণনা করে লিখিত প্রথম বই, যা এই ভাষার উদ্ভাবক, বিয়ারনে স্ট্রোভস্ট্রুপ দ্বারা রচিত। কোনও আনুষ্ঠানিক মান না থাকায়, এই বইটি কয়েক বছর ধরে বিবর্তনশীল সি++ ভাষার জন্য *ডি-ফ্যাক্টো ডকুমেন্টেশন* হিসাবে কাজ করেছিল, ১ সেপ্টেম্বর ১৯৯৮ সালের আগ পর্যন্ত।

ইতিহাস
------

১৯৮৫ সালে, "*দ্য সি++ প্রোগ্রামিং ল্যাংগুয়েজ*" বইটির প্রথম সংস্করণ প্রকাশিত হয়। C++ ভাষাটির বিবর্তনের সাথে সাথে, পরিবর্তনগুলো যোগ করে ১৯৯১ সালের জুলাই মাসে দ্বিতীয় সংস্করণটি প্রকাশিত হয়।

বইটির তৃতীয় সংস্করণটি প্রথম প্রকাশিত হয় ১৯৯৭ সালের ৩০ জুন। পরবর্তীতে ২০০০ সালের ১১ ফেব্রুয়ারিতে, দুটি নতুন পরিশিষ্ট সহ "*দ্য সি++ প্রোগ্রামিং ল্যাংগুয়েজ: স্পেশাল এডিশন*" নামে বইটির তৃতীয় সংস্করণের একটি হার্ডকভার সংস্করণ প্রকাশিত হয়। এরপর থেকে, সফটকভার এবং হার্ডকভার "স্পেশাল এডিশন" উভয়ই সংশোধনের সাথে সাথে বেশ কয়েকবার পুনঃমুদ্রিত হয়েছে।[2]

"*দ্য সি++ প্রোগ্রামিং ল্যাংগুয়েজ*" এর অনুশীলনের সমাধান নিয়ে আরেকটি বই লেখা হয়। যা "*সি++ সলিউশন*" (আইএসবিএন 0-201-30965-3) নামে পরিচিত।

বইটির চতুর্থ সংস্করণ প্রকাশিত হয় ২০১৩ সালের ১৯ মে মাসে যা "C++11" এর ওপর ভিত্তি করে লেখা হয়েছে।

আরো দেখুন
---------

সি প্রোগ্রামিং ভাষা

সি++ প্রোগ্রামিং ভাষা

তথ্যসূত্র
---------

1. 1 2  Stroustrup, Bjarne (২০১৩-০৫-১২)। "Books by Bjarne Stroustrup"। *Bjarne Stroustrup's homepage*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জিন ঝুয়াংলং** (  ; জন্ম মার্চ ১৯৬৪) একজন চীনা ব্যবসায়িক নির্বাহী এবং রাজনীতিবিদ, বর্তমানে ২০২২ সালের জুলাই থেকে চীনের শিল্প ও তথ্য প্রযুক্তি মন্ত্রী হিসেবে দায়িত্ব পালন করছেন। তিনি এর আগে ২০১৭ থেকে ২০২২ সাল পর্যন্ত কেন্দ্রীয় সামরিক-বেসামরিক ইন্টিগ্রেশন ডেভেলপমেন্ট কমিটির অফিসের নির্বাহী উপ-পরিচালক, ২০১২ থেকে ২০১৭ পর্যন্ত চীনের বাণিজ্যিক বিমান কর্পোরেশনের বোর্ডের চেয়ারম্যান এবং পার্টি সেক্রেটারি এবং ২০০৮ থেকে ২০১২ পর্যন্ত কর্পোরেশনের ম্যানেজার হিসেবে দায়িত্ব পালন করেছেন। 

তিনি চীনা কমিউনিস্ট পার্টির ১৭ তম এবং ১৮ তম কেন্দ্রীয় কমিটির বিকল্প সদস্য এবং চীনা কমিউনিস্ট পার্টির ১৯ তম কেন্দ্রীয় কমিটির সদস্য ছিলেন।   তিনি চীনা কমিউনিস্ট পার্টির ১৯তম জাতীয় কংগ্রেসের একজন প্রতিনিধি ছিলেন এবং চীনা কমিউনিস্ট পার্টির ২০তম জাতীয় কংগ্রেসের একজন প্রতিনিধি ছিলেন।

1. ↑  Sina News (২০২২-০৭-২৯)। "金壮龙成工信部新掌门人，曾任国产大飞机项目总指挥"। *news.sina.cn*। সংগ্রহের তারিখ ২০২৩-০৩-২৯।
2. ↑  Wang Yang (汪洋) (১০ অক্টোবর ২০০৮)। 金壮龙，临城人民的骄傲儿子। *zhoushan.cn* (চীনা ভাষায়)। সংগ্রহের তারিখ ২৯ জুলাই ২০২২।
3. ↑  Liu, Zheng (২৯ অক্টোবর ২০১৭)। "China's technocrats blast off: two more space engineers in new Central Committee"। *South China Morning Post*। সংগ্রহের তারিখ ২৯ জুলাই ২০২২।
**শকুন্তলা দেবী** (৪ নভেম্বর ১৯২৯ - ২১ এপ্রিল ২০১৩) একজন ভারতীয় লেখক এবং গণিত বিশারদ।তাকে ‘মানব কম্পিউটার’ নামে ডাকা হয়। তার এই অসাধারণ গণন-ক্ষমতার জন্য তাকে ১৯৮২ সালে ‘গিনেস বুক অব ওয়ার্ল্ড রেকর্ডস’ এর অন্তর্ভুক্ত করা হয়েছে। তিনি একজন লেখক হিসেবে বেশ কিছু বই লিখেছেন যার মধ্যে আছে উপন্যাস, গণিত, ধাঁধা ও জ্যোতির্বিজ্ঞানের উপর বই।

জীবনী
-----

শকুন্তলা দেবী ব্যাঙ্গালুরুতে একটি কন্নড় ব্রাহ্মণ পরিবারে জন্ম গ্রহণ করেন। তার জন্মতারিখ ১৯২৯ সালের ৪ নভেম্বর। বাল্যকালে শকুন্তলার অসাধারণ স্মরণশক্তি ও সংখ্যা-গণনার দক্ষতাকে তার বাবা বেশি গুরুত্ব দেননি। যদিও মাত্র তিন বছর বয়সে তাকে তাসের বিভিন্ন খেলা রপ্ত করিয়ে ফেলেছিলেন। শকুন্তলার বাবা ছিলেন একটি সার্কাসের দলে। তিনি ওই দল ছেড়ে মেয়েকে নিয়ে বিভিন্ন ‘রোড শো’ শুরু করেন। তিনি প্রথাগত কোন শিক্ষায় শিক্ষিত হননি। মাত্র ছয় বছর বয়সে শকুন্তলা মাইসোর বিশ্ববিদ্যালয়ে অসাধারণ এই দক্ষতার প্রদর্শনী করেন। ১৯৪৪ সালে শকুন্তলা তার পিতার সাথে লন্ডন চলে আসেন। এরপর ১৯৬০ এর মাঝামাঝি সময়ে তিনি ভারতে চলে আসেন।

মানব ক্যালকুলেটর বা মানব কম্পিউটার
----------------------------------

শকুন্তলা দেবীর এই অসাধারণ ক্ষমতা প্রকাশ পেলে সমস্ত বিশ্ব ব্যাপী তার প্রদর্শনী শুরু হয়। ১৯৫০ সালে ইউরোপে,১৯৭৬ সালে নিউইয়র্কে তার প্রদর্শনী অনুষ্ঠিত হয়। ১৯৮৮ সালে মার্কিন যুক্তরাষ্ট্র সফরের সময় ক্যালিফোর্নিয়া বিশ্ববিদ্যালয়ের মনোবিজ্ঞানের অধ্যাপক আর্থার জেসন তার উপর গবেষণা করেন। তিনি শকুন্তলা দেবীর মানসিক দক্ষতার উপর বেশ কিছু পরীক্ষা করেন। জেসন ১৯৯০ সালে তার একাডেমীক জার্নালে লেখেন, ৬১,৬২৯,৮৭৫ এর ৩ বর্গমূল এবং ১৭০,৮৫৯,৩৭৫ এর ৭ বর্গমূল করতে দিলে শকুন্তলা দেবী জেসনের নোটবুকে লেখার আগেই এগুলোর উত্তর ৩৯৫ ও ১৫ বলে দেন।

মৃত্যু
------

২০১৩ সালের ২১ এপ্রিল শকুন্তলা দেবী ব্যাঙ্গালুরুতে শ্বাসকষ্ট জনিত কারণে ৮৩ বছর বয়সে মারা যান। তিনি বেশ কিছু দিন ধরেই হার্ট ও কিডনির সমস্যায় ভুগছিলেন। 
২০১৩ সালের ৪ নভেম্বরে তার ৮৪ তম জন্ম দিবসে গুগল তাকে শ্রদ্ধা নিবেদন করে বিশেষ ডুডল তৈরি করে। ২০২০ সালে আত্মজীবনীমূলক চলচ্চিত্র শকুন্তলা দেবী (চলচ্চিত্র) মুক্তি পায়।

তথ্যসূত্র
---------

1. 1 2 3 4  "Shakuntala Devi strove to simplify maths for students". The Hindu. 21 April 2013. সংগৃহীত হয়েছে ৯ জুলাই ২০১৩।
2. 1 2 3 4 5  Pandya, Haresh (21 April 2013). "Shakuntala Devi, 'Human Computer' Who Bested the Machines, Dies at 83". The New York Times. সংগৃহীত হয়েছে ৯ জুলাই ২০১৩।
3. ↑  Obituary: Shakuntala Devi". The Telegraph. 22 April 2013. সংগৃহীত হয়েছে ৯ জুলাই ২০১৩।
4. 1 2 3  Jensen, Arthur R. (July–September 1990). "Speed of information processing in a calculating prodigy". Intelligence (University of California, Berkeley, United States) 14 (3): 259–274. doi:10.1016/0160-2896(90)90019-P. সংগৃহীত হয়েছে ৯ জুলাই ২০১৩।
5. ↑  "Obituary: India's 'human computer' Shakuntala Devi". BBC News. 22 April 2013. সংগৃহীত হয়েছে ৯ জুলাই ২০১৩।
6. 1 2 3 4  "Obituary: Shakuntala Devi". The Telegraph. 22 April 2013. সংগৃহীত হয়েছে ৯ জুলাই ২০১৩।
7. ↑  "India's math wizard, Shakuntala Devi". Yahoo! India News. 22 April 2013. সংগৃহীত হয়েছে ৯ জুলাই ২০১৩।
**লুই-রেনি লেদ্যু** (মৃত্যু ১৭৯৩), **লুই রেইন অডু** নামে পরিচিত, একজন ফরাসি ফল বিক্রেতা ছিলেন, তিনি ফরাসি বিপ্লবে অংশগ্রহণের জন্য পরিচিত। তাকে বিপ্লবের অন্যতম নায়িকা হিসেবে গণ্য করা হয়।

জীবনী
-----

রেইন অদু চ্যাতু-গন্তিয়ায় জন্মগ্রহণ করেন। ১৭৮৯ সালের ৫ অক্টোবর তিনি লে হেলাসের নারীদের নিয়ে থেরোই দে মেরিকোর্টের সাথে, ভার্সাইতে নারীদের অভিযাত্রায় নেতৃত্ব দেন। এ অভিযাত্রার উদ্দেশ্য ছিল রাজার কাছ থেকে ক্ষুধার্ত জনগণের জন্য রুটি সংগ্রহ করা। ভার্সাইতে, তিনি ফ্রান্সের রাজার কাছে তাদের অভিযোগ তুলে ধরা বিচারক জ্যঁ জোসেফ মুনিয়ের সাথে রজদরবারে প্রবেশ করা পাঁচজন নারী প্রতিনিধি দলের অন্তর্ভুক্ত ছিলেন। তিনি বিজয়ীর বেশে রাজকীয় দরবারের সাথে প্যারিসে ফিরে আসা অভিযাত্রার নেতৃত্ব দেন। তবে পরে তাকে গ্র্যান্ড শ্যাটেলেট এবং কোঁসিয়ের্জেরিতে বন্দী করা হয়েছিল। কর্ডেলিয়ার্স এবং লুই-বার্থেলেমি চেনাক্সের প্রচেষ্টায় ১৫ সেপ্টেম্বর ১৭৯১ সালে তিনি মুক্তি পান। ১৭৯২ সালের ১০ আগস্ট, ফরাসী বিপ্লবের সময় তিনি টুইলিরিজ প্রাসাদে বিদ্রোহী কর্মকাণ্ডে অংশ নেন। তিনি ব্যক্তিগতভাবে সুইস গার্ডের সৈন্যদের সাথে যুদ্ধ করেছিলেন। তার কাজের জন্য প্যারিস কমিউন তাকে একটি তলোয়ার দিয়ে সম্মানিত করেছিল।

১৮০২ সালে প্রকাশিত একটি বইতে, লেখক পিয়েরে জোসেফ অ্যালেক্সিস রাসেল রিপোর্ট করেছেন যে জেলে থাকার সময় রেইন অডুর মানসিক স্বাস্থ্যের অবনতি ঘটেছিল এবং তিনি "১৭৯৩ সালে হাসপাতালে পাগল হয়ে মারা গিয়েছিলেন"।

তথ্যসূত্র
---------

1. 1 2  মার্ক ডি ভিলিয়ার্স, লেস (৫ এবং ৬ অক্টোবর ১৭৮৯) Reine Audu les legendes des journées d'octobre, (ফরাসী ভাষায়) ১৯১৭
2. ↑  Dans l'interrogatoire qu'elle subit au Châtelet de Paris, déclare être née à Château-Gontier. Néanmoins, la naissance d'aucune Louise, Renée, Leduc ou Audu ne se trouve portée, de 1740 à 1770, sur les registres de baptêmes de cette ville.
3. ↑  La seule source est sa propre déclaration. Les noms des femmes de cette délégation ne sont jamais mentionnés nulle part.
4. ↑  Pierre Joseph Alexis Roussel, *Le Chateau des Tuileries ou récit ce qui s'est passé dans l'intérieur ce Palais, depuis sa construction jusqu'au 18 Brumaire l'an VIII*, volume 1, Lerouge, 1802, page 49
**অবলা বসু** (৮ই আগস্ট, ১৮৬৪ - ২৬শে এপ্রিল, ১৯৫১) একজন ভারতীয় সমাজ সংস্কারিকা ছিলেন, যিনি নারী শিক্ষার প্রসার ও বিধবাদের জীবনযাপন উন্নত করার চেষ্টার জন্য পরিচিত।

প্রথম জীবন
----------

অবলা বসু বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল সরলা রায়। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। নারী হওয়ার কারণে তিনি কলকাতা মেডিক্যাল কলেজে ভর্তি হতে পারেননি বলে তিনি ১৮৮২ খ্রিষ্টাব্দে মাদ্রাজ শহরে চিকিৎসাশাস্ত্র অধ্যয়নের জন্য যাত্রা করেন, কিন্তু শারীরিক অসুস্থতার কারণে তিনি শিক্ষা সম্পন্ন না করেই ফিরে আসেন। ১৮৮৭ খ্রিষ্টাব্দে বিজ্ঞানী জগদীশচন্দ্র বসুর সঙ্গে তার বিবাহ সম্পন্ন হয়।

পরবর্তী জীবন
------------

অবলা বসু নারী শিক্ষার প্রসার ও বিধবাদের আর্থিক সহায়তা দেওয়ার উদ্দেশ্যে *নারী শিক্ষা সমিতি* নামক একটি সংগঠন গড়ে তোলেন। এই সংগঠন মহিলাদের জন্য মুরলীধর মহাবিদ্যালয় এবং বিভিন্ন গ্রাম্য এলাকায় প্রায় দুইশতটি বিদ্যালয় স্থাপন করে। এই সমস্ত বিদ্যালয়ে শিক্ষক নিয়োগের উদ্দেশ্যে তিনি বিদ্যাসাগর বাণী ভবন, মহিলা শিল্প ভবন ইত্যাদি প্রতিষ্ঠান গড়ে তোলেন, যেখানে বিধবাদের প্রশিক্ষণ দিয়ে তাদের শিক্ষিত করা হতো। এছাড়া এই সংগঠনের মাধ্যমে পাঠ্যপুস্তক রচনা এবং শিশু ও মাতার স্বাস্থ্যরক্ষা ইত্যাদির মতো গুরুত্বপূর্ণ কাজও করা হত। স্বামীর মৃত্যুর পরে তিনি ভগিনী নিবেদিতার নারী শিক্ষার প্রকল্পে এক লক্ষ টাকা দান করেন। ১৯১০ থেকে ১৯৩৬ খ্রিষ্টাব্দ পর্যন্ত তিনি ব্রাহ্ম বালিকা শিক্ষালয়ের সম্পাদিকার দায়িত্ব পালন করেন।

তথ্যসূত্র
---------

1. 1 2 3  সুবোধচন্দ্র সেনগুপ্ত, ১৯৭৬, *সংসদ বাঙালি চরিতাভিধান* প্রথম খণ্ড, আইএসবিএন ৮১-৮৫৬২৬-৬৫-০, প্ররীষ্ঠা ২৩
2. ↑  Ray, Bharati, *Women in Calcutta: the Years of Change*, in *Calcutta The Living City* Vol II, edited by Sukanta Chaudhuri, Oxford University Press, first published 1990, paperback edition 2005, pp36-39, আইএসবিএন ০-১৯-৫৬৩৬৯৭-X.

বহিঃসংযোগ
---------

সাউথ এশিয়ান আমেরিকান ডিজিটাল লাইব্রেরিতে অরলা বসু সম্পর্কিত তথ্য

| * দে
* স
দাশ পরিবার |
| --- |
| ১ম প্রজন্ম | 
* দুর্গামোহন দাশ

 |
| ২য় প্রজন্ম | 
* সতীশরঞ্জন দাশ
* সরলা রায়
* প্রসন্নকুমার রায়
* অবলা বসু
* চিত্তরঞ্জন দাশ
* বাসন্তী দেবী
* সুধী রঞ্জন দাশ

 |
| ৩য় প্রজন্ম | 
* চারুলতা মুখার্জী
* সতীশচন্দ্র মুখোপাধ্যায়
* সুরঞ্জন দাশ
* অশোক কুমার সেন

 |
| ৪র্থ প্রজন্ম | 
* শমী দাস
* সুব্রত মুখার্জী
* শারদা মুখার্জী
* রেনুকা রায়
* সিদ্ধার্থশঙ্কর রায়

 |
| *সম্পর্কিত পরিবার* | 
* *সেন পরিবার*
* *নিবারন চন্দ্র মুখার্জী পরিবার*

 |
***মহিলা পক্ষ*** হল একটি ভারতীয় মহিলা সংবাদপত্র, যেটি মধ্যপ্রদেশের গোয়ালিয়র থেকে হিন্দিতে প্রকাশিত হয়। হিন্দি **মহিলা পক্ষ**–নামটির অর্থ "মহিলা দল"। এই সংবাদপত্রটি প্রাক্তন ব্যুরো চিফ রূপেশ শ্রীবাস্তবের মস্তিষ্কপ্রসূত। এটি নারীর প্রতি সংঘটিত নৃশংসতা থেকে শুরু করে বিভিন্ন ক্ষেত্রে তাদের সাফল্যের বিষয়গুলিকে অনুসরণ ক'রে খবর প্রকাশ করে। এটির প্রতিষ্ঠাতা এবং এর প্রকাশনার কাজ করে শ্রীবাস্তব পরিবার। কাগজটি সদস্য তৈরির মাধ্যমে কাজ করে, এদের সদস্যপদের মূল্য প্রতি বছরে দুই ডলার এবং পঞ্চাশ সেন্ট।

কার্যক্রম
---------

সারা ভারত থেকে সাংবাদিকদের গল্প তুলে ধরার মাধ্যমে, কাগজটি নারীদের ন্যায়বিচার পেতে সাহায্য করে, সেইসঙ্গে এটি তাদের গ্রাহক বা পাঠক হিসেবে মনে না ক'রে বরং সদস্য হিসেবে ব্যবহার করে। কাগজটি সমস্ত মহিলা সম্পর্কিত বিষয়গুলির জন্য কর্তব্য, স্বকীয়তা, সম্মান এবং সংবেদনশীলতার অনুভূতি প্রদান করে। কাগজের উদ্ধৃত কার্যক্রম প্রকাশ করেছেন সংবাদপত্রের প্রধান সম্পাদক সমন্বয় কুমার, সেটি হলো: "আমাদের মূল উদ্দেশ্য হল মহিলাদের মধ্যে সামাজিক সমস্যা সম্পর্কে নয় বরং নিজের জন্য সচেতনতা তৈরি করা। তাঁরা নিজেদের বোঝেন না এবং নিজেদের ক্ষমতা উপলব্ধি করেন না। আমরা চাই তাঁরা তাঁদের সম্ভাবনা, যোগ্যতা এবং সামর্থ্যের স্বীকৃতি পান। তাঁরা নিজেদের জন্য স্বাধীন সিদ্ধান্ত নিতে পারেন।"

প্রান্তিক স্তরে সহায়তা
-----------------------

এই সংবাদপত্রে ভারত জুড়ে মহিলারা সত্য ঘটনা জমা দেন - তবে এখানে এমন অনেক গল্প রয়েছে যেগুলি দরিদ্র এবং নিরক্ষর মহিলাদের দ্বারা সংকলিত হয়েছে। তাঁরা তুলনামূলকভাবে অধিকার বঞ্চিত এবং সাধারণত তাঁদের উপলব্ধি বা পরিস্থিতি সম্পর্কে কথা বলতে বাধা দেওয়া হয়। তাঁদের গল্পগুলি সম্পাদকেরা লেখেন এবং তাঁদের সাহায্যে সেগুলি প্রকাশিত হয়, তাঁরা প্রতিবেদন করতে প্রান্তিক মহিলাদের প্রশিক্ষণ দেন। সহায়তার একটি উদাহরণ দিয়েছেন জনৈক মুন্নি বাই। কাগজের মাধ্যমে ন্যায়বিচার পাওয়া ভুক্তভোগী মুন্নি বাই বলেছেন, "আমার স্বামী সেচ বিভাগে কাজ করেন। কারও কাছ থেকে দুই শতাংশ সুদে ঋণ নিলেও পরে দশ শতাংশ হারর সুদে টাকা ফেরত দিতে বলা হয়। আমি মহিলা পক্ষের কাছে গিয়ে এই খবর দিলাম। খবরটি প্রকাশিত হওয়ার পরপরই, ঊর্ধ্বতন কর্তৃপক্ষ বিষয়টিতে হস্তক্ষেপ করলে আমরা সমস্যা থেকে পরিত্রাণ পাই।"

প্রাপ্তি
--------

মহিলা বিষয়ক রাজ্য কমিশনার কান্তা তোমরও কাগজটি সম্পর্কে শুধু ভাল কথাই বলতে পারেন, তিনি বলেছেন: "মহিলা পক্ষ মহিলাদের বিভিন্ন সমস্যাকে সামনে আনতে মধ্যপ্রদেশের একটি অনন্য সংবাদপত্র। এই কাগজের উদ্যোগের মাধ্যমে আমরা এই অঞ্চলে বিভিন্ন কর্মকাণ্ড পরিচালনায় সহায়তার জন্য অনেক কিছু পেয়েছি। কাগজটি এই পুরুষ শাসিত সমাজে একটি চমৎকার কাজ করছে।"

সূত্র
-----

1. ↑  "India Paper Taps Marginalized Women as Reporters"। *Toward Freedom*। সংগ্রহের তারিখ ৮ মার্চ ২০২৪।
2. 1 2 3  "India's first women-centric newspaper | Newswatch"। Newswatch.in। সংগ্রহের তারিখ ২০১৪-০৫-০৪।

আরও পড়ুন
---------

* ভারতের প্রথম নারী-কেন্দ্রিক কাগজ। এশিয়া নিউজ ইন্টারন্যাশনাল, ২০০৭।
* ক্লেইন, লরেন ডি. ৩০ সেপ্টেম্বর, ২০০৭। ইণ্ডিয়া পেপার রিপোর্টার হিসেবে প্রান্তিক নারীদের ট্যাপ করে।
* খুল্লার, মৃদু এবং বব গারফিল্ড। ৪ মে, ২০০৭। তাদের অধিকারের জন্য লেখা। মিডিয়াতে: ন্যাশনাল পাবলিক রেডিও ।
**সহকারী সুপার**অথবা **সহকারী পুলিশ সুপার**, ব্রিটিশ সাম্রাজ্যের পুলিশ বাহিনীর তৎকালীন সময়ে ব্যবহৃত একটি পদবি। তবে তৎকালীন সময়ে একজন ইউরোপীয় পুলিশ কর্মকর্তা হিসেবে এটি সর্বনিম্ন পদবি হিসেবে গণ্য করা হত। বিংশ শতাব্দীর দিকে এই পদবির ব্যবহার ইউরোপের বাহিরেও লক্ষ্য করা যায়। তবে এখনও এই পদবির ব্যবহার কমনওয়েলথ, দ্যা রয়্যাল ক্যানাডিয়ান মাউন্টেড পুলিশ ও স্কটল্যান্ড ইয়ার্ডে দেখতে পাওয়া যায়। সহকারী পুলিশ সুপার পদবিটি পুলিশ পরিদর্শক বা ইন্সপেক্টরের থেকে উপরে এবং পুলিশ সুপারের থেকে নিচে।

ভারত
----

ভারতে একজন এএসপির পরিচয়চিহ্ন (শিক্ষানবিসকালীন পদবি)
সহকারী পুলিশ সুপার পদবিটি ভারতেও ব্যবহার করা হয়। এই পদবিটি ভারতীয় পুলিশ সেবার মাধ্যমে জনগনকে প্রদান করা হয়ে থাকে। সহকারী পুলিশ সুপার পদবিটি একটি শিক্ষানবিশকালীন পদ যা SVPNPA এর প্রশিক্ষনের সময়ে প্রযোজ্য থাকে।

বাহামাস
-------

দ্যা রয়্যাল বাহামাস পুলিশে এই পদবিটি পরিদর্শকের পদের চেয়ে উচ্চতর হিসেবে গন্য করা হয়। সেখানে একজন এএসপি তার কাঁধে তিনটি বাথ স্টার পরিধান করেন।

নাইজেরিয়া
----------

সহকারী পুলিশ সুপার পদবিটির জন্য যোগ্য ব্যাক্তির নিয়োগ নাইজেরিয়াতে পুলিশের উচ্চতর পর্যায় থেকে চূড়ান্ত হয়ে থাকে। পুলিশ কমিশনার পরিদর্শকদের মধ্য থেকে যোগ্যতর ব্যক্তিকে এই পদের জন্য নিয়োগ দিয়ে থাকেন। এই পদটি সেখানে সরাসরি উপ পুলিশ সুপারের নিচের একটি পদ এবং এটি সেখানকার পুলিশ প্রশাসনের ষষ্ঠ নিম্নতর পদ, যা পুলিশের পরিদর্শক, মেজর সার্জেন্ট, সার্জেন্ট, কর্পোরাল এবং কন্সটেবল পদ্গুলির চাইতে উচ্চতর পদ।

বাংলাদেশ
--------

বাংলাদেশে বিসিএস বা বাংলাদেশ সিভিল সার্ভিস পরীক্ষায় উত্তীর্ণকারীরা সরাসরি এবং পুলিশের পরিদর্শকের থেকে পদোন্নতি পেয়ে এই পদে আসতে পারেন।আইন প্রয়োগের জন্য বাংলাদেশ সরকারের অন্যতম সবচেয়ে গুরুত্বপূর্ণ প্রতিষ্ঠান হলো পুলিশ প্রশাসন। এ প্রতিষ্ঠানে এন্ট্রি লেভেলের সর্বোচ্চ পদ হলো অ্যাসিস্ট্যান্ট সুপারিনটেনডেন্ট অফ পুলিশ। এ পদমর্যাদার প্রায় দুই-তৃতীয়াংশ নিয়োগ হয় বিসিএস পুলিশ ক্যাডারের মাধ্যমে। আর বাকি এক-তৃতীয়াংশ পদে যোগ্যতাসম্পন্ন ইন্সপেক্টর বা পুলিশ পরিদর্শকরা পদোন্নতি প্রাপ্ত হন। বিসিএস পুলিশ ক্যাডারে নিয়োগের কিছুদিন পরই এএসপিরা বডিগার্ড ও গাড়ি পেয়ে থাকেন। বিসিএস পরীক্ষার্থীদের প্রায় সবার পছন্দের তালিকায় উপরের দিকে থাকে এ ক্যাডার।

সিঙ্গাপুর
---------

সিঙ্গাপুরেও পুলিশের এই পদ লক্ষ্য করা যায়। শিক্ষাগত যোগ্যতার ভিত্তিতে একজন নব্য ক্যাডেট পরিদর্শক অথবা সহকারী পুলিশ সুপার যেকোন একটি পদে পদায়িত হতে পারেন।
**বঙ্গবন্ধু সড়ক** বাংলাদেশের নারায়ণগঞ্জের একটি রাস্তা। এই রাস্তাকে সংক্ষেপে **বিবি রোড** নামেও উল্লেখ করা হয়। এই রাস্তার দৈর্ঘ্য ১.৫ কিমি। এটি নারায়ণঞ্জের ব্যস্ততম রাস্তা। এটি শহরের চাষাড়া ও নিতাইগঞ্জ চত্বরের সাথে যুক্ত।

ইতিহাস
------

১৯৫৯ সালের আগে এই রাস্তা তিনটি ভাগে বিভক্ত ছিলো। চাষাড়া থেকে ২ নম্বর গেট পর্যন্ত রাস্তার উত্তর অংশ নারায়ণগঞ্জ পৌরসভার তৎকালীন চেয়ারম্যানের নামানুসারে ১৯২২ সালে ডেলিসলে রোড নামকরণ করা হয়। পরবর্তী অংশটি গেট নং ২ থেকে থেকে মন্ডলপাড়া পুল পর্যন্ত ছিলো যা পরবর্তী চেয়ারম্যানের নামানুসারে সিরকোর রোড নামকরণ করা হয়। রাস্তার শেষ অংশটি মন্ডলপাড়া পুল থেকে দক্ষিণে নিতাইগঞ্জ পর্যন্ত বিস্তৃত যার নাম ওয়েস্টার্ন রোড ছিলো। পাকিস্তান প্রতিষ্ঠার বারো বছর পর ও আইয়ুব খানের রাষ্ট্রপতি হওয়ার প্রথম বার্ষিকীতে পৌর কর্তৃপক্ষ তিনটি রাস্তাকে একত্রিত করে এবং পাকিস্তানের প্রতিষ্ঠাতা মুহাম্মদ আলী জিন্নাহর নামানুসারে এটিকে কায়েদে আজম রোড নামকরণ করে। ১৯৭১ সালে বাংলাদেশের স্বাধীনতার পর বাংলাদেশের প্রতিষ্ঠাতা শেখ মুজিবুর রহমানের নামে রাস্তাটির নাম পরিবর্তন করে বঙ্গবন্ধু সড়ক রাখা হয়।

সমস্যা
------

এই রাস্তার দুই পাশে হকাররা পণ্য বিক্রি করায় রাস্তায় যানজটের সৃষ্টি হতো। ১৬ জানুয়ারি ২০১৮ সালে শহরের পুলিশ সুপার রাস্তাটিকে হকারমুক্ত রাস্তা ঘোষণা করে রাস্তার উভয় পাশে হকারদের পণ্য বিক্রি নিষিদ্ধ করেন। ঘোষণার পর নারায়ণগঞ্জ সিটি কর্পোরেশন কর্তৃপক্ষ হকারদের রাস্তা থেকে উচ্ছেদ করতে গেলে তাদের সঙ্গে রাজনীতিবিদ শামীম ওসমানের সমর্থকদের সংঘর্ষ হয়। বঙ্গবন্ধু সড়ক থেকে হকার উচ্ছেদের জন্য কর্তৃপক্ষের পক্ষ থেকে বিভিন্ন চেষ্টা করা হলেও সেগুলো ব্যর্থ হয়। বঙ্গবন্ধু সড়কের দুই পাশে নির্মিত অধিকাংশ বিপণিবিতানে পার্কিং সুবিধা না থাকায় রাস্তার দুই পাশে গাড়ি রাখা হয়ে থাকে, ফলে যানজট বেড়ে যায়। বর্ষাকালে সামান্য বৃষ্টিতেই বঙ্গবন্ধু সড়ক প্লাবিত হয়ে যানবাহন ও পথচারীদের চলাচলে অসুবিধার সৃষ্টি করে।

তথ্যসূত্র
---------

1. ↑  "নারায়ণগঞ্জ সড়কে বঙ্গবন্ধুর নামের বিকৃতি"। *আরটিভি*। ১৭ মার্চ ২০২১। সংগ্রহের তারিখ ১৩ আগস্ট ২০২৩।
2. 1 2  খান, কমল (১২ সেপ্টেম্বর ২০১৯)। "বহুতল ভবনে নেই পার্কিং, তীব্র যানজট"। *দেশ রূপান্তর*। সংগ্রহের তারিখ ১৩ আগস্ট ২০২৩।
3. 1 2  শহীদুল্লাহ, এসএম (১৫ আগস্ট ২০২২)। "নারায়ণঞ্জে যে কারণে 'বঙ্গবন্ধু সড়ক'"। *দ্য নিউজ নারায়ণগঞ্জ*। ১৩ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২৩।
4. ↑  "এ সড়কে গেলেই থেমে যাবে গাড়ির গতি!"। *বাংলানিউজ২৪.কম*। ৬ জুন ২০২২। সংগ্রহের তারিখ ১৩ আগস্ট ২০২২।
5. ↑  হুসেইন স্মিথ, আমির (১৮ জানুয়ারি ২০১৮)। "নারায়ণগঞ্জের ফুটপাতে আবারও হকার"। *বাংলা ট্রিবিউন*। সংগ্রহের তারিখ ১৩ আগস্ট ২০২৩।
6. ↑  রহমান বাদল, হাবিবুর (১০ আগস্ট ২০২৩)। "নারায়ণগঞ্জে ফুটপাত হকারদের দখলে"। *দৈনিক ইত্তেফাক*। সংগ্রহের তারিখ ১৩ আগস্ট ২০২৩।
7. ↑  "বঙ্গবন্ধু সড়কে অল্প বৃষ্টিতেই জলাবদ্ধতা"। *নারায়ণগঞ্জ পোস্ট*। ১৭ মে ২০২২। সংগ্রহের তারিখ ১৩ আগস্ট ২০২৩।
**চিহিলসিতুন** (ফার্সি: چهل‌ستون, যার অর্থ "চল্লিশ স্তম্ভ"), এছাড়াও বানান **চেহেল সুতুন**, **চেলসুতুন**, **চিহিল সুতুন** বা **চিহিলসুতুন** আফগানিস্তানের দক্ষিণ কাবুলের একটি এলাকা, জেলা ৭ এর অংশ।

ইতিহাস
------

এটির নামকরণ করা হয়েছে চিহিলসিতুন প্রাসাদ, একটি বাগান এবং প্যাভিলিয়ন যা মূলত ১৯ শতকের শেষের দিকে তৎকালীন আমির আবদুর রহমান খান একই স্থানে তৈরি করেছিলেন। ঐতিহাসিক মানচিত্রগুলো প্রাসাদ এবং এলাকা উভয়কেই *হেন্দাকি* বলে উল্লেখ করে।

প্রাসাদের স্মারক ফলকটি ১৮৮৮ সালে স্থাপন করা হয়েছিল। এটি তার উত্তরসূরি হাবিবুল্লাহ খান দ্বারা পাকা হাঁটার পথ এবং মার্বেল ফোয়ারা দিয়ে প্রসারিত করা হয়েছিল। এটি ২০ শতকের সময়কালে একটি রাষ্ট্রীয় অতিথিশালা হিসাবে ব্যবহৃত হয়েছিল, বিশেষত মার্কিন প্রেসিডেন্ট ডোয়াইট আইজেনহাওয়ার এবং সোভিয়েত নেতা নিকিতা খ্রুশ্চেভের পরিদর্শনকারী বাসভবন এবং কমিউনিস্ট যুগে এটি একটি সরকারি মিডিয়া হাব হিসাবে ব্যবহৃত হয়েছিল। সাইটটি গৃহযুদ্ধের কারণে ব্যাপকভাবে ক্ষতিগ্রস্ত হয়েছিল এবং ২০১৯ সালে এটি সম্পূর্ণরূপে পুনর্নির্মাণ এবং পুনরায় খোলার আগে বছরের পর বছর ধরে ধ্বংসস্তূপে পড়েছিল।

চিহিলসিতুন শহরের নগর এলাকার উপকণ্ঠে অবস্থিত, কাবুল নদীর ঠিক পূর্বে যা দক্ষিণে চাহার আসিয়াবের দিকে প্রবাহিত হয়। চিহিলসিতুন রোড এটিকে উত্তরে মধ্য কাবুলের দিকে এবং পশ্চিমে দারুলমানকে সংযুক্ত করেছে। জেলা ৭ এর অন্যান্য স্থানের মত এটি একটি অপরিকল্পিত এবং সাধারণত দরিদ্র এলাকা।

চিত্রশালা
---------

* প্রাসাদের সামনের অংশ।প্রাসাদের সামনের অংশ।
* প্রবেশ পথ এবং প্রাসাদের দিকে যাওয়ার সিঁড়ি।প্রবেশ পথ এবং প্রাসাদের দিকে যাওয়ার সিঁড়ি।
* ১৯২৪ সালে বাবরের বাগান থেকে চিহিল সুতুনের দিকে দৃশ্যমান একটি সমতল চিত্র।১৯২৪ সালে বাবরের বাগান থেকে চিহিল সুতুনের দিকে দৃশ্যমান একটি সমতল চিত্র।
* ১৯৯০ এর দশকের মাঝামাঝি যুদ্ধে চিহিল সুতুন প্রাসাদ ক্ষতিগ্রস্ত হয়।১৯৯০ এর দশকের মাঝামাঝি যুদ্ধে চিহিল সুতুন প্রাসাদ ক্ষতিগ্রস্ত হয়।

আরও দেখুন
---------

* বাগে বাবর

তথ্যসূত্র
---------

1. ↑  electricpulp.com। "ČEHEL SOTŪN, KABUL – Encyclopaedia Iranica"। *www.iranicaonline.org*।
2. ↑  "Chihil Sutun Palace - Archnet"। *archnet.org*।
3. ↑  "Kabul Gardens: Historic Afghan park restored to glory"। Al Jazeera। ৯ অক্টোবর ২০১৯। সংগ্রহের তারিখ ২০১৯-১০-১০।
4. ↑  Community Scorecard of Kabul Municipality 2016  ওয়েব্যাক মেশিনে আর্কাইভকৃত ২৩ ফেব্রুয়ারি ২০১৮ তারিখে Integrity Watch Afghanistan

বহিঃসংযোগ
---------

* আগা খান ট্রাস্ট ফর কালচার দ্বারা চিহিলসিতুন গার্ডেন (ভিডিও ফেব্রুয়ারী ১৪, ২০১৯)
* চিহিলসিতুন গার্ডেন এবং প্রাসাদ পুনর্বাসন (ভিডিও সেপ্টেম্বর ১৯, ২০১৮)
পুলকেশ বড়ুয়া আসামের শিবসাগরে অনুষ্ঠিত আসাম জাতীয় পরিষদের (রাজনৈতিক দল) অফিসিয়াল সভায় মিডিয়া ও জনসাধারণকে ভাষণ দিচ্ছেন
**পুলকেশ বড়ুয়া** আসাম রাজ্যের একজন ভারতীয় রাজনীতিবিদ। তিনি দীনেশ গোস্বামী এবং ভৃগু কুমার ফুকনের সাথে ১৯৯১ সালে একটি আঞ্চলিক রাজনৈতিক দল নাতুন অসম গণ পরিষদ (এনএজিপি) গঠন করেছিলেন কিন্তু ১৯৯৪ সালে এজিপি-তে দলটিকে একীভূত করেছিলেন। তিনি ৯ জানুয়ারী ১৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার ছিলেন।

তিনি এখন AJP ( আসাম জাতীয় পরিষদ ) তে যোগ দিয়েছেন এবং ১৯ নভেম্বর ২০২০-এ একজন সক্রিয় সদস্য।

পটভূমি
------

পুলকেশ বড়ুয়া ১৫ অক্টোবর ১৯৪৮ সালে নলবাড়িতে নলবাড়ি কলেজের প্রতিষ্ঠাতা লে. প্রফেসর ঈশ্বর চন্দ্র বড়ুয়া, একজন সমাজকর্মী ও সাহিত্যিক এবং লে. অম্বিকা বড়ুয়ার ঘরে জন্মগ্রহণ করেন।

বড়ুয়া ১৯৬৬ সালে নলবাড়ির গুরডন উচ্চ মাধ্যমিক বিদ্যালয় থেকে উচ্চ মাধ্যমিক পাস করেন। তিনি ১৯৬৬ সালে অল নলবাড়ি ছাত্র ইউনিয়নের সাধারণ সম্পাদক ছিলেন। তিনি ১৯৯৯ সালে কটন কলেজে যোগ দেন, ১৯৬৯ সালে অনার্সসহ বিএসসি পাস করেন। তিনি ১৯৭০ সালে গুয়াহাটি বিশ্ববিদ্যালয়ের আইন কলেজে যোগ দেন। তিনি ১৯৭২ সালে গুয়াহাটি বিশ্ববিদ্যালয় আইন কলেজ ছাত্র ইউনিয়নের সাধারণ সম্পাদক হন এবং একই বছর AASU ( অল আসাম স্টুডেন্টস ইউনিয়ন ) এর সভাপতি হন। তিনি এলএলবি সম্পন্ন করেন এবং 1975 সালে নলবাড়ি বার অ্যাসোসিয়েশনে যোগ দেন।

বড়ুয়া ১৯৮১ সালে পারুল ডেকাকে বিয়ে করেন যার এক ছেলে ও এক মেয়ে রয়েছে।

রাজনৈতিক পেশা
-------------

তিনি ১৯৭৭ সালে লে. নিবারন বোরা, অতুল বোরা, পবীন্দ্র ডেকা, ডক্টর কৃষ্ণ গোপাল ভট্টাচার্যের সাথে আসামের একটি আঞ্চলিক রাজনৈতিক দল পূর্বাচালিয়া লোক পরিষদ (পিএলপি) তে যোগদান করেন। বিদেশীদের ইস্যুতে দীর্ঘ ৬ বছর আসাম আন্দোলনের সময়, তিনি সক্রিয়ভাবে AAGSP (অল আসাম গণসংগ্রাম পরিষদ) এর অধীনে পিএলপি থেকে সদস্য হিসাবে অংশগ্রহণ করেছিলেন।

১৫ আগস্ট ১৯৮৫ সালের আসাম চুক্তির পর, তিনি আসামের একটি আঞ্চলিক রাজনৈতিক দল আসাম গণ পরিষদে যোগ দেন এবং ৯ জানুয়ারি ১,৯৮৬ - ২৭ জুলাই ১৯৯১ সাল পর্যন্ত আসাম বিধানসভার স্পিকার হন। তিনি ১৯৯৬ - ২০২১ সাল থেকে বারখেত্রি কেন্দ্রের এজিপি বিধায়কও হয়েছিলেন। তিনি সক্রিয় রাজনীতিতে রয়েছেন এবং বারবার তার নির্বাচনী এলাকার উন্নয়ন এবং আসামের উন্নতির জন্য বিভিন্ন বিষয় তুলে ধরেছেন।

একজন রাজনীতিবিদ হিসেবে তার প্রধান অবদান নলবাড়ি জেলার বারভাগ এলাকার দীর্ঘস্থায়ী বন্যা সমস্যার সমাধান। তিনি 1988 সালে বারখেত্রী নির্বাচনী এলাকায় একটি কর্মসংস্থান সৃষ্টি প্রকল্প, একটি দুগ্ধ খামার প্রকল্প শুরু করেছিলেন যা স্থানীয় জনগণকে ব্যাপকভাবে উপকৃত করেছে।

তিনি 19 নভেম্বর 2020-এ কার্যনির্বাহী সদস্য হিসাবে AJP- তে যোগদান করেন।

তথ্যসূত্র
---------

1. পুলকেশ বড়ুয়া এজেপিতে যোগ দিয়েছেন: